**ՀԻՄՆԱՎՈՐՈՒՄ**

**«ԷՅ ՎԻ ԴԵՎԵԼՈՓՄԵՆԹ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆԸ ՊԱՏԿԱՆՈՂ 0.73133 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

ՀՀ Կոտայքի մարզի Աբովյան համայնքի Աբովյան քաղաքի վարչական տարածքում գտնվող իրավաբանական անձի սեփականություն հանդիսացող (սեփականության վկայական N 01082022-07-0084, կադաստրային ծածկագիր 07-002-0121-0017) 0.73133 հեկտար հողամասը ըստ համայնքի գլխավոր հատակագծի հանդիսանում է արդյունաբերության, ընդերքօգտագործման և այլ արտադրական նշանակության հողամաս: Վերը նշված հողամասի սեփականատեր՝ «Էյ Վի Դևելոփմենթ» սահմանափակ պատասխանատվությամբ ընկերության տնօրենը դիմել է Աբովյանի համայնքապետարան խնդրելով փոխելու նշված 0.73133 հեկտար հողամասի նպատակային նշանակությունը բնակավայրերի նշանակության բնակելի կառուցապատման գործառնական նշանակության՝ բնակելի շենք կառուցելու նպատակով: Ընկերության տնօրենը ՀՀ կառավարության 2011 թվականի դեկտեմբերի 29-ի N 1920-Ն որոշմամբ սահմանված կարգով ներկայացրել է հողամասի նպատակային նշանակության փոփոխության դիմում և անհրաժեշտ փաստաթղթերի փաթեթը, որը ներկայացվել է լիազոր մարմին։ Լիազոր մարմնից ստացվել է ՀՀ վարչապետի 2009 թվականի դեկտեմբերի 22-ի N 1064-Ա որոշմամբ ստեղծված ՀՀ համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի 2023 թվականի օգոստոսի 22-ի N 1/փ-259 դրական եզրակացությունը։

Հաշվի առնելով վերոնշյալը առաջարկվում է Աբովյան քաղաքի Է. Պետրոսյան փողոց 4/4 հասցեում գտնվող 07-002-0121-0017 կադաստրային ծածկագրով 0.73133 հեկտար մակերեսով հողամասի նպատակային նշանակությունը արդյունաբերության, ընդերքօգտագործման և այլ արտադրական նշանակությունից փոփոխել  բնակավայրերի նշանակության բնակելի կառուցապատման գործառնական նշանակության հողամասի:

 ««Էյ Վի Դևելոփմենթ» սահմանափակ պատասխանատվությամբ ընկերությանը պատկանող 0.73133 հեկտար մակերեսով հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**